Jane Jacobs

Jane Jacobs (lindur në 4 maj 1916- 25 prill 2006) ishte një gazetare amerikano-kanadeze, autore dhe aktiviste që influencoi studimet urbane, sociologjinë dhe ekonominë. Libri i saj me titull “The Death and Life of Great American Cities” (1961) kritikon aspektin e rivitalizimit urban, i cili sipas saj nuk merr në konsideratë nevojat e banorëve të qytetit. Gjithashtu prezanton Jacobs konceptin e “kapitalit social”.

Jane organizoi protesta për të mbrojtur  lagje të tëra nga fenomeni urbanistik i “pastrimit të lagjeve të varfra”, veçanërisht planet e Robert Moses për të ndërhyrë në lagjen “Greenwhich Village”. Aktivizmi i saj ishte i rëndësishëm në parandalimin e ndërtimit të Lower Manhattan Expressway, i cili do të kalonte përmes Soho dhe Little Italy. Ajo u arrestua në 1968 për nxitjen e një grupi protestuesish gjatë një dëgjese publike për këtë projekt. Pasi u shpërngul në Toronto në 1968, ajo iu bashkua opozitës që lobonte kundër ndërtimit të autostradave të shpejta. 

Si një mama dhe shkrimtare e cila kritikonte ekspertët në fushën e planifikimit urban, të dominuar nga meshkujt, Jacobs u përball me forma  të ndryshme të kritikës nga personalitete të njohura. Ajo nuk kishte një diplomë në degën e planifikimit urban, dhe kjo mungesë akademike shërbente si argument i kritizierëve kundër figurës së Jacobs. 

References

Kategoria:Gra